Keskkonnamõju hindamise ja keskkonnajuhtimissüsteemi seaduse ja teiste seaduste muutmise seaduse eelnõu seletuskirja juurde

Lisa 1

Rakendusakti kavand

KAVAND

2025

VABARIIGI VALITSUS

MÄÄRUS

Tallinn 2025 nr

**Vabariigi Valitsuse 29.08.2005. a määruse nr 224**

**„Tegevusvaldkondade, mille korral tuleb anda**

**keskkonnamõju hindamise vajalikkuse eelhinnang,**

**täpsustatud loetelu“ muutmine**

Määrus kehtestatakse keskkonnamõju hindamise ja keskkonnajuhtimissüsteemi seaduse § 6 lõike 4 alusel.

Vabariigi Valitsuse 29. augusti 2005. a määruses nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu“ tehakse järgmised muudatused:

**1)** paragrahvi 3 punkt 12 muudetakse ja sõnastatakse järgmiselt:

„12) allmaakaevandamisega rikutud maa korrastamine;“;

**2)** paragrahvi 9 punkt 10 muudetakse ja sõnastatakse järgmiselt:

„10) aastas vähemalt 200 tonni juurdekasvuga intensiivkalakasvatuse rajamine.“;

**3)** paragrahvi 10 punkti 1 täiendatakse pärast tekstiosa „rekonstrueerimine,“ tekstiosaga „kui tavajäätmeid käideldakse siseruumides üle viie tonni ööpäevas,“;

**4)** paragrahvi 10 täiendatakse punktidega 5–7 järgmises sõnastuses:

„5) jäätmekäitluskoha rajamine, laiendamine või rekonstrueerimine, välja arvatud jäätmeseaduse § 73 lõike 5 alusel kehtestatud määruse nõuetele vastav jäätmete käitlemine, mille korral ei ole jäätmeloa omamine kohustuslik;

6) ohtlike jäätmete käitluskohtade (välja arvatud romusõidukite käitluskohad) rajamine, laiendamine või rekonstrueerimine, kui ohtlikke jäätmeid käideldakse siseruumides üle 0,5 tonni ööpäevas, välja arvatud keskkonnamõju hindamise ja keskkonnajuhtimissüsteemi seaduse § 6 lõike 1 punktis 22 nimetatud juhul;

7) romusõidukite käitlemine, kui käideldakse üle 450 tonni romusõidukeid aastas.“;

**5)** paragrahvi 11 punkt 1 muudetakse ja sõnastatakse järgmiselt:

„1) sadama või sadamaehitise rajamine või laiendamine, välja arvatud olemasolevasse sadamasse ujuvkai, slipi või muu alla 10-ruutmeetrise pindalaga sadamaehitise rajamine ning välja arvatud keskkonnamõju hindamise ja keskkonnajuhtimissüsteemi seaduse § 6 lõike 1 punktides 15 ja 16 nimetatud juhtudel;“;

**6)** paragrahvi 11 punktis 4 asendatakse tekstiosa „punktides 21 ja 211 nimetatud juhtudel“  tekstiosaga „punktis 211 nimetatud juhul“;

**7)** paragrahvi 11 punkt 5 tunnistatakse kehtetuks;

**8)** paragrahvi 11 punkt 7 muudetakse ja sõnastatakse järgmiselt:

„7) Peipsi järve, Lämmijärve ja Pihkva järve süvendamine alates mahust 1500 kuupmeetrit, välja arvatud keskkonnamõju hindamise ja keskkonnajuhtimissüsteemi seaduse § 6 lõike 1 punktis 17 nimetatud juhtudel;“;

**9)** paragrahvi 11 punkt 72 muudetakse ja sõnastatakse järgmiselt:

„72) mere süvendamine alates mahust 1500 kuupmeetrit või merre kaadamine alates mahust 500 kuupmeetrit, välja arvatud keskkonnamõju hindamise ja keskkonnajuhtimissüsteemi seaduse § 6 lõike 1 punktides 17 ja 171 nimetatud juhtudel;“;

**10)** paragrahvi 12 punkt 4 muudetakse ja sõnastatakse järgmiselt:

„4) kemikaaliseaduse tähenduses B-kategooria suurõnnetuse ohuga ehitise rajamine.“;

**11)** paragrahvi 13 punkt 3 muudetakse ja sõnastatakse järgmiselt:

„3) uue raudteejaama rajamine või olemasoleva raudteejaama laiendamine väljaspool olemasolevat raudteemaad ning raudteeliini ümberehitamine või laiendamine, kui rööbasteed kavandatakse ümberehitamise käigus väljapoole olemasolevat raudteemaad vähemalt viie kilomeetri ulatuses või laiendamise tulemusena pikenevad raudteeliini rööbasteed vähemalt viie kilomeetri ulatuses;“;

**12)** paragrahvi 15 punktist 2 jäetakse välja tekstiosa „või vineeri tootmine üle 600 kuupmeetri ööpäevas“.

Kristen Michal

Peaminister Andres Sutt

Energeetika- ja Keit Kasemets

keskkonnaminister Riigisekretär